ร้านนี้ยังไม่เห็นมีใครรีวิวเท่าไหร่ บังเอิญวันนี้แวะไปแถวนั้นเลยไปลองสักหน่อย เห็นเขาว่าเป็นก๋วยเตี๋ยวหม้อดิน ก็จินตนาการว่าประมาณหม้อแม่นากได้ แต่พอไปถึงอ๋อหม้อแบบมีด้ามถือนี่เอง

มาถึงรสชาติก๋วยเตี๋ยวบ้าง ร้านนี้มีเมนูที่เป็นหมูและไก่ตุ๋นค่ะ ลองสั่งแบบใส่สองอย่างมา เป็นบะหมี่ไก่และหมูตุ๋น ราคา40บาท รสชาติใช้ได้นะคะ หมูตุ๋นเป็นแบบกระดูกอ่อน ตุ๋นได้เปื่อยกำลังดี ส่วนไก่ก็มาแบบเป็นน่อง เปื่อยนุ่มกำลังดีเช่นกัน เสียอย่างน่าจะให้เส้นมากกว่านี้อีกนิด เส้นน้อยไปนิด ถ้าหิวนี่ต้องต่ออีกชาม วันนี้มาลองเฉยๆค่ะ โอเคนะผ่านเลย อ่อ..น้ำซุปร้านนี้จะออกเค็มๆหวานๆค่ะ เติมพริกป่น พริกน้ำส้มก็อร่อยแล้วค่ะ นอกจากก๋วยเตี๋ยวยังมีข้าวขาหมูเมนูอื่นๆด้วยค่ะ

สถานที่และความสะอาด ใช้ได้เลยสะอาด โอ่โถ่งบริการเร็ว 

ให้คะแนนก๋วยเตี๋ยว4/5 หักที่ถ้าน้ำซุปร้อนกว่านี้จะให้5เต็มค่ะ การบริการ4/5 สถานที่4/5 ค่ะ
คะแนนรวมร้าน⭐️⭐️⭐️⭐️
บริการ⭐️⭐️⭐️
รสชาติ⭐️⭐️⭐️⭐️
ราคา⭐️⭐️⭐️⭐️
ความสะอาด สวยงาม⭐️⭐️⭐️